Τόνι Χορ

Ο Τόνι Χορ (αγγλική γλώσσα: Tony Hoare. Ολόκληρο το ονοματεπώνυμό του: Sir Charles Antony Richard Hoare) είναι Βρετανός επιστήμονας υπολογιστών, ο οποίος συνέβαλε στον ορισμό και στον σχεδιασμό των γλωσσών προγραμματισμού.

 Γεννήθηκε στις 11 Ιανουαρίου 1934 στην πρωτεύουσα Κολόμπο της Κεϋλάνης(σημερινή Σρι Λάνκα). Ο Τόνι Χορ αποφοίτησε από το Dragon School στην Οξφόρδη και στο King's School στο Κάντερμπερι. Αφού τελείωσε με τη δευτεροβάθμια εκπαίδευση συνέχισε τη μετεκπαίδευση του στο Κολλέγιο Μέρτον της Οξφόρδης επιλέγοντας την μελέτη των Λατινικών, των Ελληνικών καθώς και της φιλοσοφίας (γνωστό ως πτυχίο " Greats"). Διάλεξε να σπουδάσει σύγχρονη φιλοσοφία, διότι θα του παρείχε έναν δρόμο κατανόησης της λογικής.Μόλις αποφοίτησε το 1956 κλήθηκε να υπηρετήσει στο Βασιλικό Ναυτικό συμπληρώνοντας την υποχρεωτική διετία στρατιωτικής θητείας, όπου και έμαθε ρωσικά (1956-1957). Έτσι επέστρεψε στην Οξφόρδη για έναν ακόμη χρόνο, ώστε να σπουδάσει Στατιστική και στο τέλος αυτής της χρονιάς παρακολούθησε μαθήματα προγραμματισμού με σκοπό να προγραμματίζει υπολογιστές έχοντας διδαχθεί (Mercury Autocode) από την Leslie Fox.Στη συνέχεια πήγε στο Κρατικό Πανεπιστήμιο της Μόσχας ως μεταπτυχιακός φοιτητής και σπούδασε Μηχανική Μετάφραση, μαζί με πιθανότητες με τον Ρώσο μαθηματικό Αντρέι Κολμογκόροφ. Ο Τόνι Χορ είχε εντοπίσει πρόβλημα στην ταξινόμηση των λεξικών και για να το αντιμετωπίσει προσπάθησε να επινοήσει έναν αλγόριθμο με σκοπό να επεξεργαστεί αυτά τα λεξικά. Στην αρχή ανακάλυψε τον bubblesort αλλά γρήγορα κατάλαβε ότι θα ήταν αργός για τον σκοπό που τον χρειαζόταν. Έτσι κατέληξε σε μια γρηγορότερη μέθοδο, στον αλγόριθμο quicksort (1959-1960), που θα επεξεργαζόταν τα λεξικά.Επιστρέφοντας στην Αγγλία εντάχθηκε σε μια βρετανική εταιρεία υπολογιστών που ονομάζεται Elliott Brothers (1960-1968) και έχει έδρα το Λονδίνο. Ένα από τα σημαντικότερα καθήκοντα που του ανατέθηκαν εκεί ήταν η ηγεσία της ομάδας που παρήγαγε τον μεταγλωττιστή ALGOL 60 για τον υπολογιστή Elliott 503, έναν υπολογιστή με 8Κ από 39-bit λέξεων ο οποίος διαφημίστηκε λόγω της δυνατότητας εκτέλεσης έως και 200 προγράμματα την ημέρα. Ο μεταγλωττιστής ήταν "ένα πέρασμα", δηλαδή απαιτούσε μόνο ένα πέρασμα από το δέντρο πηγαίου κώδικα του προγράμματος αντικειμένου.Αργότερα ο Τόνι Χορ έγινε καθηγητής της επιστήμης των υπολογιστών στο Queen's University του Μπέλφαστ (1968-1977) και την τελευταία χρονιά (1977) επιστέφει ξανά στην Οξφόρδη, αυτήν την φορά ως καθηγητής υπολογιστών ώστε να ηγηθεί στην Ερευνητική Ομάδα Προγραμματισμού στο Εργαστήριο Υπολογιστών του Πανεπιστημίου της Οξφόρδης, μετά τον θάνατο του Christopher Strachey. Ο Τόνι Χορ παντρεύτηκε το 1962 την Τζιλ Πιμ (αγγλική γλώσσα:Jill Pym), μέλος της ομάδας που καθοδηγούσε ο Τόνι στους Elliott Brothers. Βραβεία Distinguished Fellow of the British Computer Society (1978) Turing Award (1980) Harry H. Goode Memorial Award (1981) Fellow of the Royal Society (1982) Kyoto Prize (2000) Fellow of the Royal Academy of Engineering (2005) Μέλος του National Academy of Engineering (2006) Computer History Museum (CHM)(2006) SIGPLAN Βραβείο επιτεύγματος γλωσσών προγραμματισμού(2011) IEEE John von Neumann Medal (2011) Επίτιμος Διδάκτορας, University of Warsaw (2012) Επίτιμος Διδάκτορας, Complutense University of Madrid (2013) Structured Programming (1972) Unifying Theories of Programming (1985) Mechanised Reasoning and Hardware Design (1992) Communicating Sequential Processes (1998)